अब धरती पर मंगल ग्रह जैसी परिस्थितियां उत्पन्न करने के बाद आलू उगाए जाएंगे। कुछ साइंटिस्ट्स ने इसको लेकर प्रयोग भी किए हैं। वैज्ञानिकों की यह कोशिश मानव जीवन के लिए भी महत्वपूर्ण हो सकती है। यह प्रयोग इंटरनेशनल पोटैटो सेंटर (सीआईपी) पेरू और नासा के नेतृत्व में किया गया।
नासा के शोध सहयोगी जूलियो ई वालडिविया डिसिल्वा ने कहा कि मैं मंगल पर आलू और अन्य चीजें उगाना चाहता हूं। इस कारण से हमने पृथ्वी पर कई ऐसे इलाकों को चुना, जहां पर मंगल जैसी परिस्थितियां बनाई जा सकें। ऐसे में हमने पेरू के पंपास डी ला जोया रेगिस्तान को चुना, क्योंकि इसे मंगल ग्रह से मिलती-जुलती मिट्टी के लिए जाना जाता है।
सूत्रों के मुताबिक, इस प्रयोग में वैज्ञानिकों ने मंगल ग्रह पर पाई जाने वाली मिट्टी के लगभग समान मिट्टी का उपयोग किया। इसके अलावा उन्होंने आलू को उगाने के लिए प्रयोगशाला में मंगल ग्रह की तरह ही वातावरण तैयार किया। मंगल ग्रह के वातावरण में करीब 95 प्रतिशत कार्बन डाइऑक्साइड है इसलिए कार्बन डाइऑक्साइड के स्तर में वृद्धि से इस फसल को फायदा मिला।
hin_Deva hin_Deva hin_Deva